text: Rumfart i Vejle
  10 februar 2012 kl. 11.17
  Oplevelsescenteret Økolariet i Vejle indviede i dag en ny rumudstilling. Den første danske astronaut, Andreas Mogensen var med til indvielsen.
  På udstillingen kan du få en rundrejse i rummet og se meget mere om månelandinger og rumforskning. Økolariet har samarbejdet med Terma Space og Det Europæiske Rumagentur (ESA), og den amerikanske NASA-astronaut, Daniel Barry, er protektor for udstillingen.
  
  Første danske astronaut
  Den danske astronaut Andreas Mogensen holdte i dagens anledning et foredrag for 200 unge fra de naturfaglige ungdomsuddannelser i Trekantområdet. Han er den første danske astronaut, selvom han ikke har været ude i rummet endnu. Han blev i maj 2009 med fem andre europæere udvalgt til at deltage det europæiske astronautkorps.
  
  Større interesse for naturvidenskab
  Programmet og udstillingen kan opleves som en del af Region Syddanmarks og Vejle Kommunes målsætning om at fremme børn og unges interesse for naturvidenskab og teknologi.
  Udstillingen starter i morgen og fortsætter til og med 30. november.
  